**Z á p i s n i c a**

**zo zasadnutia Obecného zastupiteľstva v Závode**

**konaného dňa 11. júna 2015**

**Prítomní:**

Ing. Peter Vrablec, JUDr. Richard Hollý, Ing. Juraj Kopiar, Alojz Krajčír, Mgr. Václav Minx, Ján Prelec, Richard Rusňák, Ing. Milan Šišolák

**Neprítomní:** Mgr. Ivera Balejčíková, hlavná kontrolórka obce - ospravedlnená

Dušan Majzún – ospravedlnený

Bc. Michal Duška

**Ďalší prítomní:** viď prezenčná listina

**Program zasadnutia :**

**1. Otvorenie zasadnutia**

**2. Určenie overovateľov a zapisovateľa zápisnice**

**3. Voľba návrhovej komisie**

**4. Kontrola uznesení**

**5. Informácia starostu o dianí v obci**

**6. Pripomienky a dotazy obyvateľov obce**

**7. Informácie predsedov komisií o činnosti komisií**

**8. Koncoročná závierka obce Závod k 31. 12. 2014**

**9. Záverečný účet obce Závod za rok 2014**

**10. Rôzne**

**11. Uznesenia**

**12. Záver**

**1. Otvorenie zasadnutia**

Zasadnutie Obecného zastupiteľstva v Závode otvoril a viedol starosta obce Ing. Peter Vrablec. Privítal prítomných a oboznámil ich s programom zasadnutia. Poslanci s predneseným programom súhlasili.

**2. Určenie overovateľov a zapisovateľa zápisnice**

Za overovateľov zápisnice navrhol starosta obce poslancov Jána Prelca a Mgr. Václava Minxa, za zapisovateľku Martu Prévajovú.

**3. Voľba návrhovej komisie**

Do návrhovej komisie starosta obce navrhol poslancov: Ing. Milana Šišoláka, Alojza Krajčíra a Ing. Juraja Kopiara.

**4. Kontrola uznesení**

Prijaté uznesenia zo zasadnutia OZ zo dňa 11.3.2015 prečítala pani Marta Prévajová.

Uznesenia od č. 1/2015 do 16/2015 boli jednotlivo prednesené a bolo skonštatované, že sú splnené a k uzneseniu č. 8/2015 sa v rámci zasadnutia OZ ešte vráti. Poslanci nemali žiadne pripomienky.

**5. Informácia starostu o dianí v obci**

Správa sa týkala diania v obci od posledného zastupiteľstva, teda od 11.3.2015. Pán starosta sa v svojej správe zameral na hlavné udalosti a akcie, ktoré mali a majú vplyv na život v obci ako:

* v DSS sv. Michala Závod sa uskutočnila prestavba miestnosti pre personál na miestnosť určenú na bezpečný pobyt klientov pri použití prostriedkov telesného obmedzenia,
* pre bezpečný pohyb klientov DSS sa vybudoval plot medzi DSS a všeobecným lekárom,
* do užívania bolo dňa 29. apríla 2015 odovzdané multifunkčné ihrisko pri OÚ Závod a celá revitalizácia okolia kultúrneho domu,
* do užívania bolo dňa 16. apríla 2015 odovzdané multifunkčné ihrisko pri ZŠ s MŠ,
* zmeny prebehli na zbernom dvore – kartón a papier sa presunul z dvora Obecného úradu Závod na zberný dvor,
* obec zorganizovala dňa 28. marca 2015 akciu „Veľké jarné upratovanie“, ktoré sa zameralo na upratovanie verejného priestranstva a na odstraňovanie čiernych skládok,
* požiadali sme RÚVZ o skúšobnú prevádzku na tlakovú filtráciu, kontrolu kvality vody vykonáva tento úrad každé dva týždne,
* problém s nedostatkom vody v studni sa technicky riešil dňa 14. mája 2015 a to predĺžením potrubia s čerpadlom o 6 metrov, takže teraz je v hĺbke 42 metrov,
* od začiatku júna z dôvodu sucha a nerešpektovania pravidiel používania pitnej vody z verejného vodovodu a z dôvodu nadmernej spotreby vody, muselo sa pristúpiť k obmedzeniu dodávky vody do domácností a pre odber vody z verejného vodovodu bol tri dni vyhlásený regulačný stupeň č.3,
* v Dome služieb Závod sa riešila havária stropu v prevádzke kaderníctva. Zároveň s opravou spadnutého stropu bola v prevádzke kaderníctva vykonaná aj plánovaná výmena vchodových dverí a výkladu,
* pri príležitosti 70. výročia konca 2. svetovej vojny sa dňa 7. apríla 2015 uskutočnilo pri pamätníku obetiam svetových vojen spomienkové stretnutie pietneho aktu. Aktu úcty obetiam sa zúčastnili predstavitelia samosprávy, školy, Jednoty dôchodcov, dobrovoľní hasiči a občania obce Závod,
* verejným obstarávaním bola na investičnú akciu prístavby hasičskej zbrojnice vybraná cez EKS ( GPP INDUSTRIE BAU, s.r.o. ) a k dnešnému dňu je dokončené nasledovné: sadrokartónový strop, dlažby, obklady a maľovanie. Pre dokončením je osadenie zásuviek, vypínačov, svietidiel a osadenie záchodov. Hasiči si vo vlastnej réžii zabezpečili kompletné vybavenie interiéru – stoly, stoličky a kuchyňu,
* pod sochy svätých pri hasičskej zbrojnici sa vyhotovili a umiestnili tri nové podstavce,
* oprava ciest – výtlkov bola realizovaná čiastočne, nakoľko sa ráta s novým asfaltovaním,
* na investičnú akciu „Asfaltovanie miestnych komunikácií“ bolo vyhlásené verejné obstarávanie. Z podaných ponúk záujemcov o realizáciu projektu bola vybraná ponuka s najnižšou cenou 105 517,25 EUR (firma DOSA Slovakia, Bytča). Súťaž bola zrušená a vyhlásená nová. Podmienky novej súťaže vychádzali z reálnych cien vysúťažených z prvej súťaže a taktiež sa prehodnotili aj výmery plánovaných opráv,
* na cvičnom ihrisku pri ZŠ bol položený trávnik,
* v kultúrnom dome sa vybrúsil tanečný parket a opravilo sa pódium pre hudobníkov,
* v kinosále kultúrneho domu sa opravil pult osvetlenia,
* po kontrole na cintoríne a v Dome smútku rozhodlo sa vedenie obce a zabezpečilo novú dekoračnú textíliu na vozík používaný k preprave zosnulých na cintoríne. Do konca roka plánuje vybudovať pri plote cintorína odkladaciu skriňu na náradie pre hrobára a výmenu skrine na plavák vodovodu pri starom kostole,
* pri kontrole všetkých obecných nehnuteľností v súčasnosti legalizujeme rodinný dom, ktorý nebol doteraz zapísaný na obec ako vlastníka, takže bude vyhotovený geometrický plán a dom bude na LV v katastri zapísaný na obec Závod. Dom v súčasnosti prenajíma obec rodine Adamovičovej.
* pomerne veľa úsilia stojí dokončenie 2. etapy kanalizácie. Máme predĺžené stavebné povolenie a vlastníme 6 kusov projektovej dokumentácie. Na základe upozornení projektového manažmentu treba zažiadať o vydanie nového stavebného povolenia. S poslancami je dohoda, že k žiadosti o financovanie kanalizácie cez eurofondy bude použité stávajúce stavebné povolenie,
* plynofikácia ulice Nad jazierkom – bola ukončené výberové konanie. Víťazom súťaže je firma MarkoGas. Predpokladaný termín ukončenia je koniec júna 2015. Na stretnutí s občanmi tejto ulice pred zasadnutím obecného zastupiteľstva boli dohodnuté konkrétne podmienky o prípojkách na plyn a vodu.

Starosta obce dal prítomným možnosť diskutovať o prednesenej správe. Dotazy boli vznesené na konkretizáciu projektov v oblasti riešenia čiernych skládok, kde pán starosta informoval, že práve v oblasti životného prostredia podáva obec žiadosť o dotáciu . V štádiu schvaľovania je aj žiadosť o dotáciu na dokončenie rekonštrukcie sociálnych zariadení ZŠ s MŠ Závod. ktorú obec žiada od BSK.

Na pána starostu bol vznesený dotaz ohľadom prevádzky multifunkčného ihriska, jeho prevádzka spôsobuje nespokojnosť obyvateľov susediacich nehnuteľností – lopty preletujú do záhrad, z toho dôvodu sa bude realizovať zabezpečenie ihriska sieťou aj zvrchu. Ďalšie informácie ohľadom prevádzky ihriska predniesol predseda kultúrno – športovej komisie.

**6. Pripomienky a dotazy obyvateľov obce**

**Pán František Šišulák** – OZ z 11.3.2015 mu odsúhlasilo odpredať obecný pozemok. Vzhľadom k jeho finančným možnostiam požiadal splátkový kalendár so splátkami 50,-Eur/mesiac. Komisia finančná a nakladania s majetkom odporučila súhlasiť so splácaním do konca roka 2015, nie však dlhšie, pretože splácanie bude trvať neprimerane dlho a navyše  bude vyžadovať administratívu. Nakoľko zostalo toto uznesenie otvorené, kúpna zmluva nebola zo strany starostu obce podpísaná. Na mieste bol poslancami odsúhlasený návrh a to, aby s podpisom kúpnej zmluvy bola kupujúcim zaplatená časť kúpnej ceny vo výške 300,00 Eur a zároveň zvyšok kúpnej ceny bude splácaný v mesačných splátkach po 100,00Eur.

Pán Šišulák predniesol sťažnosť na suseda, ktorého strom konármi zasahuje do jeho stavby, konáre nechce zrezať a tým nemôže stavbu zrekonštruovať. OZ mu odporučilo podať písomnú sťažnosť na OÚ.

**Pán Ľubomír Šurina-** chcel vedieť v akom štádiu je pripravená budúca ulica na Plavisku, kde má záujem o stavebný pozemok.

Práve toto zasadnutie OZ má riešiť odkúpenie pozemku na prístupovú cestu, ak bude uznesenie schválené, môže sa s individuálnou výstavbou počítať.

**Pani Mária Středová –** reklama v Malacku na predaj rodinných domov v Závode nebola špecifikovaná - kto a v akej lokalite nehnuteľnosti predáva.

Pán starosta – ide o investičný zámer p. Slava Húška, o ktorm nemá všetky informácie – nepozná riešenie inžinierskych sietí, vodovodu, kanalizácie, prístupovej komunikácie.... O zámere ho informoval, ale s nič konkrétne zatiaľ nepredložil.

Účel a využiteľnosť multifunkčného ihriska zhodnotila pozitívne, ale taktiež upozornila na rušenie kľudu susediacich nehnuteľností, doporučuje vypracovať prevádzkový poriadok.

Dotaz mala k 2. etape kanalizácie, chcela vedieť, koľko obyvateľov po výzve Obecného úradu Závod na povinnosť pripojiť sa na verejnú kanalizáciu zareagovalo.

Na dotazy odpovedal pán starosta – prevádzku multifunkčného ihriska bude riešiť s komisiou kultúrno – športovou, na inštaláciu siete zhora je už vybraná firma, ktorú ju zrealizuje.

Na výzvu Obecného úradu postupne obyvatelia reagujú, záujem určite stúpne keď sa priblíži stanovený termín pripojenia. Doteraz je pripojených cca 570 domov. Pomoc prichádzajú hľadať na OÚ občania ulíc, ktoré nemajú kanalizáciu dotiahnutú pred nehnuteľnosti a majú dlhšie trasy na pripojenie sa . Týmto občanom uvažuje obec pomôcť aspoň výkopovými prácami.

**Pani Anna Janečková –** upozorňuje opakovane na zlý stav ciest v časti obce Jazero, na údržbu kanála, ktorý ide za ich záhradami,  je takmer zaniknutý a tým, že neodvádza vodu spôsobuje obyvateľom škody na majetku. Pýtala sa na pozemky, ktoré sa majú predávať v záhradách medzi ulicami Záhradky a Mierovou – kto ich predáva, aký bude na novovytvorenú ulicu prístup...

Pán Hollý odpovedal na dotaz za pozemky v ulici Záhradky, pozemky nie sú obecné, ale vo vlastníctve Pasienkovej a lesnej spoločnosti - bola daná možnosť obyvateľom tejto ulice vysporiadať si užívacie práva k pozemkom.

Pán starosta objasnil problémy s údržbou kanála, ktorý je obecný. Tieto pretrvávajú dlhšie a spôsobuje ich prístup cez kanál k obecným pozemkom. Obec navrhuje v spolupráci s Pasienkovou a lesnou spoločnosťou v Závode vybudovať cez kanál most a následne riešiť čistenie a kosenie.

Situácia s opravami a údržbou ciest je v celej dedine kritická,  budovanie nových ciest je zahrnuté vo finančnom  pláne na rok 2015 a podlieha pravidlám verejnej súťaže. Proces vyhlásenia súťažných podmienok pre zhotoviteľov projektu prebieha v týchto dňoch, pričom obec vyvíja veľké úsilie na čo najskoršiu realizáciu projektu. Do asfaltovania ciest sú v časti Jazero zahrnuté ulice: Pekárenská, Štefánikova, Svätoplukova , ulica Mierová bude len opravovaná.

**Pani Eva Horváthová -** opätovne predniesla žiadosť o riešenie odtoku dažďovej vodyz ulice pred ich nehnuteľnosťou. Komisia stavebná a životného prostredia sa bude jej žiadosťou zaoberať.

**Pán Lukáš Klvač –** aký malo význam vybudovanie plota medi objektom DSS sv. Michala a všeobecným lekárom, keď sa tým sťažil prístup k lekárovi. Požadoval vysvetlenie, či je dobré, aby sa obec rozširovala o nové ulice (Plavisko), či by obecné financie nebolo lepšie využiť na stávajúce akcie v obci.

Pán starosta podal vysvetlenie – plot bol vybudovaný z dôvodu bezpečnosti pohybu klientov DSS a terén bude ešte dodatočne upravený.

Obec má záujem pomôcť mladým ľuďom získať stavebné pozemky, odkúpením pozemkov na cestu sa pomôže otvoriť priestor pre budúcu ulicu, aj keď zaistiť všetko potrebné pre výstavbu domov vyžaduje ešte veľa námahy a času.

**7. Informácie predsedov komisií o činnosti komisií**

**Mgr. Václav Minx –** komisia sociálno – školská,

dňa 16.4.2015 sa zaoberala žiadosťami o prenájom jednoizbového bytu v školskej bytovke. Komisia sa rozhodla prideliť byt do prenájmu pani Petre Ferenčičovej na jeden rok.

Na zasadnutí 8.6.2015 sa zamerali na riešenie sociálnych problémov dôchodcov, hľadanie ciest ako im pomôcť napr. formou zliav zo služieb poskytovaných obcou. Konkrétne návrhy ešte nepredniesol.

**JUDr. Richard Hollý** – predseda finančnej komisie – komisia,

dňa 13.4.2015 sa komisia zaoberala materiálom, ktorý zaslala riaditeľka školy p. Mgr. Blechová – oboznámila s havarijným stavom strechy školy. Žiadosť o získanie finančných prostriedkov na jej rekonštrukciu sa usiluje v spolupráci so starostom obce získať formou dotácie z Ministerstva školstva SR,

- z materiálov riaditeľky školy komisia doporučuje zriadiť ďalšiu triedu MŠ od školského roku 2015/2016 z dôvodu navýšenia počtu detí.

- obec získala finančné prostriedky – dotáciu MV SR na výstavbu športového ihriska na školskom dvore, ktoré bolo už zrealizované, ale nakoľko finančné prostriedky nepostačili na oplotenie, finančná komisia doporučuje vyriešiť oplotenie svojpomocne, zamestnancami obce,

- Komisia sleduje plnenie rozpočtu DSS, sleduje priebežne hospodárenie ústavu a trvá na dosiahnutí vyrovnaného rozpočtu za rok 2015,

- zaoberali sa žiadosťou p. Tomkovej- samostatne hospodáriacej roľníčky, o prenájom pozemkov v k.ú. obce Závod a žiadajú od nej predložiť návrh nájomnej zmluvy,

- žiadosť Petra Mikuliča o odkúpenie pozemku pri rodinnom dome,

- správu hlavnej kontrolórky obce o kontrole zmlúv pri nakladaní s nehnuteľným majetkom obce obdržali všetci členovia komisie, jej obsahom sa budú zaoberať na najbližšom zasadnutí komisie,

- komisia sa zaoberala stavom pohľadávok obce, vyžiadala si zoznam dlžníkov nad 200,00 Eur,

- pripravuje na budúce zasadnutie komisie zoznam FO a PO, ktorí majú daňové priznanie na pozemky v extraviláne obce,

- kynologickému klubu Závod navrhuje poskytnúť dotáciu vo výške 500,00 Eur.

Finančná komisia dňa 28. mája 2015 prejednala:

- materiál o hospodárení DSS sv. Michala za obdobie 1-4/2015 a navrhuje predložiť finančné výkazy po mesiacoch na ďalšie zasadnutie komisie,

- žiadosť pani Krajčírovej Antónie na doplácanie na pobyt v DSS – nepredložila ešte žiadosť o umiestnenie do DSS Závod,

- členovia komisie odporúčajú prenajať pozemok pani Tomkovej Dagmar a odpredať pozemok pri rodinnom dome č. 529 p. Petrovi Mikuličovi – po splnení podmienok stanovených VZN,

- komisia zobrala na vedomie žiadosti o vybudovanie oplotenia multifunkčného ihriska a jeho zabezpečenie zasieťovaním nad hracou plochou,

- komisia odporúča odpredaj pozemku p.č. 752/52 na splátky p. Františkovi Šišulákovi, s tým že posledná splátka bude vykonaná do konca roku 2015,

- komisia navrhuje odpredaj obecného pozemku pani Marte Šajánkovej, po splnení podmienok podľa VZN,

- komisia zobrala na vedomie správu hlavnej kontrolórky o kontrole nájomných zmlúv a odpoveď obce na správu s návrhom riešení,

- komisia odporúča, aby hlavná kontrolórka predložila správu o kontrole vykonaných opatrení

na budúcom zasadnutí OZ,

- pohľadávky obce na 200,00 Eur boli komisii predložené a komisia sa nimi zaoberá, stav pohľadávok bude sledovať.

**Ing. Milan Šišolák** – predseda kultúrno – športovej komisie,

dňa 30.4.2015 zasadnutie komisie – starosta obce informoval o ukončení prác a odovzdaní multifunkčného ihriska do požívania. Ihrisko a oddychová zóna sú pre obec veľkým prínosom, avšak sú tu i negatíva, týkajúce sa námietok obyvateľov susediacich s ihriskom – prelietanie lopty, hlučnosť...

Komisia navrhuje nadstavenie ochrannej siete nad ihriskom, vypracovať prevádzkový plán fungovania ihriska - stanoviť maximálnu vekovú hranicu používateľov detského ihriska, pri športovom ihrisku stanoviť časový rozvrh využívania hracej plochy.

Ďalším bodom zasadnutia bola príprava akcie „Bezchleba hody“ – zabezpečenie občerstvenia, osloviť predajcov, ktorí majú záujem o trhový predaj, zabezpečiť kyvadlovú dopravu z okolitých dedín a pripraviť doplnkový program – ukážky Kynologického klubu Závod, ukážky zásahu družstiev DHZ Závod, vystúpenie tanečného krúžku, jazda na koni a detské atrakcie.

Zasadnutie komisie dňa 2.6.2015 bolo zvolané hlavne za účelom organizovania obecných slávností „Bezchleba hody“ , ktoré sa pripravujú na 27.6.2015. Pán starosta podal informáciu o celodennom programe slávností. Do prípravy a programu osláv budú zapojení hasiči, folkloristi i športovci z našej obce.

Členovia komisie si rozdelili úlohy k zabezpečeniu priebehu osláv.

**Ján Prelec –** predseda komisie verejného poriadku

Komisia sa stretla 31.3.2015, aby riešila sťažnosť občanov Jozefa a Evy Horváthovej ohľadom riešenia odtoku dažďovej vody z ulice pred ich nehnuteľnosťou.

Susedské spory medzi  pani Vierou Kozárkovou a Horváthovcami vyriešila komisia po obhliadke nehnuteľností.

**Alojz Krajčír** – predseda komisie stavebnej a životného prostredia

Dňa 28.5.2015 sa komisia zaoberala žiadosťou COOP Jednoty o prenájom pozemku pred pohostinstvom a predajom obecného pozemku pani Marte Šajánkovej.

**8. Koncoročná uzávierka obce Závod k 31.12.2014**

Pán starosta podal informáciu o koncoročnej účtovnej závierke obce Závod, ktorá tvorí prílohu zápisnice a je predmetom uznesení OZ.

**9. Záverečný účet obce Závod k 31.12.2015**

Pán starosta podal informáciu o stave záverečného účtu obce Závod, ktorý bude taktiež predmetom schválenia v uznesení zápisnice. Záverečný účet obce tvorí prílohu zápisnice.

**10. Rôzne**

Pán starosta informoval zastupiteľstvo o dôležitej zmene pripravovanej v obci a to prípravu spravovania verejného vodovodu spoločnosťou BVS. Poslancov požiadal o vyjadrenie sa k tejto pripravovanej zmene v jednom z uznesení zápisnice.

Ďalšou pripravovanou akciou v obci je modernizácia verejného osvetlenia, ktoré nie je možné financovať z eurofondov. preto taktiež žiada poslancov, aby sa k uzneseniu týkajúceho sa tejto zápisnice vyjadrili.

**11. Uznesenia**

**UZNESENIE č. 17/2015**

Obecné zastupiteľstvo v Závode

**s c h v a ľ u j e**

**a/** za overovateľov zápisnice Jána Prelca a Mgr. Václava Minxa za zapisovateľku Ing. Martu Prévajovú

**b/** návrhovú komisiu v zložení: Ing. Milan Šišolák, Alojz Krajčír a Ing. Juraj Kopiar

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 7**

JUDr. Richard Hollý ZA

Ing. Juraj Kopiar ZA

Alojz Krajčír ZA

Mgr. Václav Minx ZA

Ján Prelec ZA

Richard Rusňák ZA

Ing. Milan Šišolák ZA

**UZNESENIE č. 18 /2015**

Obecné zastupiteľstvo v Závode

**berie na vedomie**

správu starostu obce o dianí v obci za obdobie od 11.3.2015 do 11.6.2015 podľa priloženej prílohy.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 7**

JUDr. Richard Hollý ZA

Ing. Juraj Kopiar ZA

Alojz Krajčír ZA

Mgr. Václav Minx ZA

Ján Prelec ZA

Richard Rusňák ZA

Ing. Milan Šišolák ZA

**UZNESENIE č. 19 /2015**

Obecné zastupiteľstvo v Závode

**a/ berie na vedomie**

podanie žiadosti na BVS a.s. na prevádzkovanie verejného vodovodu v obci Závod,

**b/ poveruje**

starostu obce a Komisiu finančnú a nakladania s majetkom na dohodnutie podmienok

prevádzkovania verejného vodovodu spoločnosťou BVS a. s.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 7**

JUDr. Richard Hollý ZA

Ing. Juraj Kopiar ZA

Alojz Krajčír ZA

Mgr. Václav Minx ZA

Ján Prelec ZA

Richard Rusňák ZA

Ing. Milan Šišolák ZA

**UZNESENIE č. 20 /2015**

Obecné zastupiteľstvo v Závode

**a/ s c h v a ľ u j e**

zámer modernizácie verejného osvetlenia,

**b/ poveruje**

Komisiu stavebnú a  životného prostredia k  posúdeniu a návrhu vecného a technického

zámeruverejného osvetlenia ako i návrh zmien,

**c/ poveruje**

Komisiu finančnú a nakladania s majetkom k posúdeniu a návrhu spôsobu financovania

modernizácie verejného osvetlenia a na dohodnutie podmienok spolupráce s  vybraným

uchádzačom.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 7**

JUDr. Richard Hollý ZA

Ing. Juraj Kopiar ZA

Alojz Krajčír ZA

Mgr. Václav Minx ZA

Ján Prelec ZA

Richard Rusňák ZA

Ing. Milan Šišolák ZA

**UZNESENIE č. 21 /2015**

Obecné zastupiteľstvo v Závode

**berie na vedomie**

inventarizačný zápis ústrednej inventarizačnej komisie v Závode o výsledku inventarizácie majetku, záväzkov a rozdielov majetku a záväzkov k 31.12.2014.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 7**

JUDr. Richard Hollý ZA

Ing. Juraj Kopiar ZA

Alojz Krajčír ZA

Mgr. Václav Minx ZA

Ján Prelec ZA

Richard Rusňák ZA

Ing. Milan Šišolák ZA

**UZNESENIE č. 22 /2015**

Obecné zastupiteľstvo v Závode

**berie na vedomie**

individuálnu účtovnú závierku obce k 31.12.2014.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 7**

JUDr. Richard Hollý ZA

Alojz Krajčír ZA

Ing. Juraj Kopiar ZA

Mgr. Václav Minx ZA

Ján Prelec ZA

Richard Rusňák ZA

Ing. Milan Šišolák ZA

**UZNESENIE č. 23 /2015**

Obecné zastupiteľstvo v Závode

**berie na vedomie**

správu audítora k individuálnej účtovnej závierke obce k 31.12.2014.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 7**

JUDr. Richard Hollý                     ZA

Ing, Juraj Kopiar                           ZA

Alojz Krajčír                         ZA

Mgr. Václav Minx                         ZA

Ján Prelec                        ZA

Richard Rusňák                   ZA

Ing. Milan Šišolák ZA

**UZNESENIE č.  24 /2015**

Obecné zastupiteľstvo v Závode

**berie na vedomie**

stanovisko hlavného kontrolóra obce k záverečnému účtu obce za rok 2014.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 7**

JUDr. Richard Hollý                      ZA

Ing, Juraj Kopiar                           ZA

Alojz Krajčír                         ZA

Mgr. Václav Minx                         ZA

Ján Prelec                        ZA

Richard Rusňák                   ZA

Ing. Milan Šišolák ZA

**UZNESENIE č. 25 /2015**

Obecné zastupiteľstvo v Závode

**s c h v a ľ u j e**

záverečný účet obce za rok 2014 a celoročné hospodárenie obce s vyhotovením programového rozpočtu za rok 2014 bez výhrad.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 7**

JUDr. Richard Hollý                     ZA

Ing, Juraj Kopiar                           ZA

Alojz Krajčír                         ZA

Mgr. Václav Minx                         ZA

Ján Prelec                        ZA

Richard Rusňák                   ZA

Ing. Milan Šišolák ZA

**UZNESENIE č. 26 /2015**

Obecné zastupiteľstvo v Závode

**schvaľuje**

zostatok finančných operácií v sume 97 338,87 Eur na tvorbu rezervného fondu podľa § 15 ods.1 písm. c) zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 7**

JUDr. Richard Hollý                     ZA

Ing, Juraj Kopiar                           ZA

Alojz Krajčír                         ZA

Mgr. Václav Minx                        ZA

Ján Prelec                        ZA

Richard Rusňák                   ZA

Ing. Milan Šišolák ZA

**UZNESENIE č. 27 /2015**

Obecné zastupiteľstvo v Závode

**a/ berie na vedomie**

správu hlavnej kontrolórky o kontrole nájomných zmlúv ,

**b/ berie na vedomie**

odpoveď obce o výsledkoch vykonaných opatrení na odstránenie nedostatkov zistených

z  kontroly nájomných zmlúv,

**c/ berie na vedomie**

predloženie správy hlavnej kontrolórky o stave nájomných zmlúv na budúcom obecnom

zastupiteľstve.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 6**

JUDr. Richard Hollý                     ZA

Ing, Juraj Kopiar                           ZA

Alojz Krajčír                         ZA

Mgr. Václav Minx                         nezúčastnil sa hlasovania

Ján Prelec                        ZA

Richard Rusňák                   ZA

Ing. Milan Šišolák ZA

**UZNESENIE č. 28 /2015**

Obecné zastupiteľstvo v Závod

**schvaľuje**

prenájom priestoru pred Pohostinstvom COOP Jednota v Závode na letnú sezónu, za účelom zriadenia letnej terasy, s.d. COOP Jednota, Senica a to o výmere 19,25 m2 z parcely č. 753/1. Cena za prenájom bude stanovená podľa VZN pre stanovenie sadzieb nájomného za prenájom pozemkov, bytových a nebytových priestorov vo vlastníctve obce Závod.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 7**

JUDr. Richard Hollý                     ZA

Ing, Juraj Kopiar                            ZA

Alojz Krajčír                          ZA

Mgr. Václav Minx                       ZA

Ján Prelec                        ZA

Richard Rusňák                   ZA

Ing. Milan Šišolák ZA

**UZNESENIE č. 29/2015**

Obecné zastupiteľstvo v Závode

**a/ s c h v a ľ u j e**

odkúpenie novovytvorenej parcely č. 3008/37 ( pôvodná parcela EKN č. 3015/1 ), druh

pozemku orná pôda, o výmere 104 m2, v k.ú. obce Závod od vlastníkov: Jarmily Húškovej,

bytom Malacky, Stupavská č. 1374/32 a Ing. Stanislava Drahoša, bytom Kapince 36, Nové

Sady, uzatvorením zmluvy o budúcej zmluve za dohodnutú cenu 20,00 Eur/m2 vo výške

spoluvlastníckeho podielu,

**b/ schvaľuje**

odkúpenie podielu 33/40 z novovytvorenej parcely č. 3008/38 ( pôvodná parcela EKN

č. 3014 ), druh pozemku orná pôda, o výmere 35 m2 v k.ú. Závod , od vlastníkov Michala

Húška a manželky Jarmily Húškovej, rod. Antálkovej, bytom Stupavská 1374/32, Malacky,

uzatvorením zmluvy o budúcej zmluve, za dohodnutú cenu 20,00 Eur/m2 vo výške

spoluvlastníckeho podielu,

**c/ schvaľuje**

odkúpenie podielu 33/40 z novovytvorenej parcely č.3008/39 (pôvodná parcela EKN 3013),

druh pozemku orná pôda, o výmere 46 m2, v k.ú. obce Závod, od vlastníkov Michala

Húška a manželky Jarmily Húškovej, rod. Antálkovej, bytom Stupavská 1374/32, Malacky,

uzatvorením zmluvy o  budúcej zmluve, za dohodnutú cenu 20,00 Eur/m2 vo výške

spoluvlastníckeho podielu,

**d/ poveruje**

starostu obce podpísaním zmluvy o budúcej zmluve a po majetko – právnom vysporiadaní

podpísaním kúpnej zmluvy na predmetné pozemky.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 6**

JUDr. Richard Hollý                     ZA

Ing, Juraj Kopiar                           ZA

Alojz Krajčír                         ZA

Mgr. Václav Minx                         nezúčastnil sa hlasovania

Ján Prelec                        ZA

Richard Rusňák                   ZA

Ing. Milan Šišolák ZA

**UZNESENIE č. 30/2015**

Obecné zastupiteľstvo v Závode

**a/ poveruje**

starostu obce zabezpečiť vypracovanie geometrického plánu na odčlenenie prístupovej

komunikácie z pôvodných parciel Plavisko,

**b/ poveruje**

starostu obce zabezpečením majetko – právneho vysporiadania formou uzavretia

darovacích zmlúv s pôvodnými vlastníkmi,

**c/ poveruje**

starostu obce v prípade vysporiadania pozemkov s vlastníkom SPF riešiť v zmysle platnej

legislatívy s SPF formou predaja.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 6**

JUDr. Richard Hollý                    ZA

Ing, Juraj Kopiar                           ZA

Alojz Krajčír                         ZA

Mgr. Václav Minx                        nezúčastnil sa hlasovania

Ján Prelec                        ZA

Richard Rusňák                   ZA

Ing. Milan Šišolák ZA

**UZNESENIE č. 31/2015**

Obecné zastupiteľstvo v Závode

**a/ schvaľuje**

prenájom jednoizbového bytu č. 5 v bytovom dome č. súp. 244 pre žiadateľku Petru

Ferenčičovú, bytom Závod 896, na dobu určitú od 1.7.2015 do 1.7.2016.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 6**

JUDr. Richard Hollý                    ZA

Ing, Juraj Kopiar                           ZA

Alojz Krajčír                          ZA

Mgr. Václav Minx                        nezúčastnil sa hlasovania

Ján Prelec                        ZA

Richard Rusňák                   ZA

Ing. Milan Šišolák ZA

**UZNESENIE č. 32 /2015**

Obecné zastupiteľstvo v Závod

**a/ schvaľuje**

pánovi Františkovi Šišulákovi splátkový kalendár pri úhrade kúpnej ceny za pozemok

č. 752/52 v k.ú. Závod o výmere 159 m2 (odsúhlasený v uznesení č. 8/2015) a to tak,

že úhradu vo výške 300,00 EUR uskutoční do 30. júna 2015 a následne mesačne bude

splácať splátky po 100,00 EUR,

**b/ poveruje**

starostu obce podpísaním kúpnej zmluvy.

**Celkový počet zvolených poslancov obecného zastupiteľstva Závod: 9**

**Počet poslancov prítomných na zasadnutí obecného zastupiteľstva: 7**

JUDr. Richard Hollý                      ZA

Ing, Juraj Kopiar                           ZA

Alojz Krajčír                         ZA

Mgr. Václav Minx                        ZA

Ján Prelec                        ZA

Richard Rusňák                   ZA

Ing. Milan Šišolák ZA

**13. Záver**

Program zasadnutia Obecného zastupiteľstva v Závode bol vyčerpaný. Starosta obce poďakoval prítomným za účasť a zasadnutie ukončil.

**Overovatelia :**

Ján Prelec ......................................................

Mgr. Václav Minx .......................................................

Ing. Peter Vrablec

starosta obce